JMART เผยพรีออเดอร์ HUAWEI P30 Series พุ่งกระฉูด หนุนยอดขายมือถือคึกคัก!
JMART เผยพรีออเดอร์ HUAWEI P30 Series พุ่งกระฉูด หนุนยอดขายมือถือคึกคัก!
3 เม.ย. 2562

นายนราธิป วิรุฬห์ชาตะพันธ์ ผู้อำนวยการสายงานการตลาด บริษัท เจ มาร์ท จำกัด (มหาชน) หรือ JMART เปิดเผยว่า กระแสตอบรับของสมาร์ทโฟน “HUAWEI P30 Series – Super Camera Smartphone” ซึ่งเปิดให้พรีออร์เดอร์เป็นที่เรียบร้อยแล้ว ระหว่างวันที่ 28 มีนาคม ถึงวันที่ 8 เมษายน 2562 โดยข้อมูลจากหัวเว่ยที่ประกาศออกมาถึง HUAWEI P30 Series มียอดจองล้นหลามสูงกว่า P20 Series ถึง 2.5 เท่า หลังเปิดให้พรีออร์เดอร์เพียง 4 วันแรกเท่านั้น นับเป็นยอดพรีออร์เดอร์ที่สูงที่สุดของหัวเว่ยที่สั่นสะเทือนวงการสมาร์ทโฟนในเมืองไทย
สำหรับปรากฏการณ์ครั้งสำคัญนี้ สนับสนุนให้ร้านเจมาร์ท ในฐานะค้าปลีกสมาร์ทโฟนรายใหญ่ของประเทศไทย ได้รับการตอบรับจากลูกค้าเข้ามาเป็นจำนวนมากเช่นกัน ด้วยโปรโมชั่นสุดพิเศษที่มอบให้ลูกค้ามากกว่าใคร เพียงจอง Huawei P30 Series  ที่เจมาร์ท หากไม่พอใจ เปลี่ยนเครื่องใหม่ภายใน 30 วัน พร้อมรับฟรีของสมนาคุณ และสิทธิพิเศษอื่นๆ อีกมากมาย
 